3 dood, 1 beseer in vroegoggend-botsing | Maroela Media
Een van die wrakke op die ongelukstoneel. (Foto: Verskaf)
Drie mense is dood en een ernstig beseer nadat twee voertuie vanoggend reg van voor op die N4 buite Rustenburg in Noordwes gebots het.
Werner Vermaak, woordvoerder van ER24, het gesê paramedici is kort ná 06:00 na die toneel ontbied waar hulle die wrakke van twee motors aangetref het.
Volgens Vermaak het twee bejaarde mans noodlottige beserings in die een voertuig opgedoen en is op die toneel dood verklaar.
Die bestuurder van die ander voertuig is ook op die toneel dood terwyl 'n vrou met ernstige beserings op die agtersitplek van dié voertuig aangetref is.
Die vrou is op die toneel gestabiliseer voordat sy na 'n hospitaal gehaas is, het Vermaak gesê.
Die presiese omstandighede rakende die voorval is nie duidelik nie. Die toepaslike owerhede was op die toneel om ondersoek in te stel.
ai, ai, ai, alweer reg van voor, en dit op 'n dubbely ryvlak van 'n hoofweg
wat maak die mense ???????
met die sien van die een wrak, was spoed ook 'n faktor
Nuusagentskappe moet begin om ook foto's van die pad te publiseer, en nie net foto's van die voertuie nie…..dan sal mense begin sien hoeveel kop aan kop ongelukke gebeur daar waar'n soliede middellyn is. Baie jare gelede is bestuurders beboet vir ELKE wiel oor 'n soliede wit lyn……vandag se dae weet NIEMAND hoekom daardie wit lyn daar geverf is nie!!
Ons het al daardie pad gery, baie mooi pad, nie al die pad gebruikers weet hoe om 'n dubbel pad te gebruik. Verwys na die noodlottige ongeluk toe een van DJ Ossewa se sangers verongeluk het nadat 'n padgebruiker dwars oor die snelweg en voor 'n ander ingery het. Dit nadat hy sy afrit mis gery het.
Ai! n' Motor ongeluk is nooit 'n mooi gesig nie. Binne in daai kas gaan mense dood, of kry baie seer of ly ellende vir jare na die tyd.
Ja, dit bly maar grusaam en byna sinoniem aan die dood en lewenslange lyding weens beserings en dan ook aan rou en smart deur dierbares wat agterbly. Ons hier in Namibie ontwikkel al n vrees om SA te besoek. Ook weens misdaad op die paaie. Ek gee nie voor dat genoemde in Namibie uitgesluit is nie.